Emanuele Abate

Emanuele Abate (født 8. juli 1985 i Genova) er en italiensk hekkeløper og sprinter. Han er flere ganger italiensk mester på hekkesprint både innendørs og utendørs, og har bronse fra U23-EM og Universiaden. 

Han spilte tidligere fotball, men begynte med friidrett i 2001.

 Karriere 
Abate hadde sitt gjennombrudd i 2006, da han løp på 13,59 ved et stevne i Genève. Han ble tatt ut til EM i friidrett 2006 i Göteborg, men han løp på 14,04 i kvalifiseringsheatet, og kvalifiserte seg ikke til semifinalen.European Athletics – European Athletics Championships Göteborg, Sweden, besøkt 30. april 2012. I 2007 fikk han bronse ved U23-EM i friidrett i Debrecen i Ungarn, bak Konstadínos Douvalídis og Adrien Deghelt.European Athletics – 6th European Athletics U23 Championships, besøkt 30. april 2012. Han deltok ved Lag-EM i friidrett 2008, der han kom på 8.-plass på 110 meter hekk.European Athletics – 29th SPAR European Cup, besøkt 30. april 2012. 

Ved Universiaden 2009 i Beograd vant han en ny internasjonal medalje, da han fikk bronse på 110 meter hekk, bak Yin Jing og Lehann Fourie. Samme år deltok han ved Lag-EM i friidrett 2009, der han kom på sjette og sisteplass i sitt finaleheat, og fikk åttende beste tid.European Athletics – 1st SPAR European Team Championships, besøkt 30. april 2012.

Den 4. februar 2012 satte han ny italiensk rekord på 60 meter hekk, med 7,57, og slo med det Emiliano Pizzolis 14 år gamle rekord. I mars deltok han ved VM i friidrett innendørs 2012, der han kom på sjetteplass, med tiden 7,63 i finalen.

 Referanser 

 Eksterne lenker 

  Profil hos European Athletics
  Profil hos Federazione Italiana di Atletica Leggera (FIDAL)

Kategori:Fødsler i 1985
Kategori:Italienske hekkeløpere
Kategori:Italienske mestere i friidrett
Kategori:Deltakere for Italia under Sommer-OL 2012
Kategori:Friidrettsutøvere under Sommer-OL 2012